ক্রীড়া প্রতিবেদক : জেমি ডের সাফের দল নিয়ে মিশ্র প্রতিক্রিয়া। কারো মতে, অভিজ্ঞ-তরুণদের মিশেলে সঠিক দলটাই বেছে নিয়েছেন তিনি। কেউ বলছেন, শ্রীলঙ্কা ম্যাচের ফাঁকফোকর থেকেই গেল এই স্কোয়াডে। সেই ম্যাচে হতাশাজনক পারফরম্যান্সের পরও মিডফিল্ডার সোহেল রানা, ফয়সাল মাহমুদ, সাখাওয়াত রনির দলে টিকে যাওয়া নিয়ে প্রশ্ন। সেদিন শেষ দিকে নেমে আক্রমণে গতি আনা জাফর ইকবালের বাদ পড়াটাও মানতে পারছেন না অনেকে।